Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos(išskyrus aukštąją mokyklą) vadovo metų veiklos ataskaitos forma)**

PANEVĖŽIO LOPŠELIS-DARŽELIS „ŽILVITIS“

(švietimo įstaigos pavadinimas)

Direktorės Linos Budreikaitės

(švietimo įstaigos vadovo vardas ir pavardė)

**METŲ VEIKLOS ATASKAITA**

2021-01-18 Nr. 4

(data)

Panevėžys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai) Panevėžio lopšelio-darželio „Žilvitis“ strateginio 2020-2022 m. plano prioritetai - inovatyvus ir kokybiškas ugdymas; sveikatos stiprinimas; bendradarbiaujanti lopšelio-darželio bendruomenė. Strateginį planą įgyvendiname per metinį veiklos planą. 2020 m. metiniame veiklos plane numatėme tris tikslus. Metinį veiklos plano įgyvendinimą kasmet vertina sudaryta darbuotojų komanda pagal numatytus vertinimo kriterijus.  1 tikslas - *Kokybiško, šiuolaikiško į kiekvieno vaiko amžių, poreikius ir pažangą orientuoto ugdymo vykdymas.* Šį tikslą įgyvendinome stiprindami dvi sritis – kurdami aplinką ir skatindami darbuotojų kvalifikacijos kėlimą.  Mūsų aplinkos kūrimo sėkmės kriterijai - taikomos pažangios informacinės ir komunikacinės technologijos ugdomojoje veikloje ir savalaikė tėvus pasiekianti informacija apie vaikų pasiekimus apie vaikų ugdymą ir įstaigos veiklą. Minimalius laukiamus rezultatus pasiekėme. Dėl susidariusios situacijos šalyje negalėjome įvykdyti visų numatytų bendrų veiklų, tačiau didelė veiklų dalis sėkmingai vyko grupėse.  Ugdymo procese mokytojos vis daugiau naudojo informacines technologijas. Pilnai įrengtos dvi priešmokyklinės grupės – kiekvienoje pakabintas stacionarus projektorius, ekranas, grupė turi po 10 planšetinių kompiuterių. Pamokėlės tapo įdomesnės. Be to, buvo puikiai panaudojama derinant sinchroninį ir asinchroninį ugdymą, bendraujant su vaikais, besimokančiais nuotolyje. Metų pabaigoje visoms ikimokyklinėms grupėms buvo nupirkti projektoriai ir ekranai. Metų pradžioje logopedės organizavo „Stebuklingą dieną su SMART lenta“ priešmokyklinukams. Vienu metu visose grupėse vyko bandymų ir eksperimentų, stebėjimų dienos. Lauke įrengtos ne tik vaistingųjų augalų, bet ir daržovių lysvės. Vaikai nuo pat pavasario galėjo stebėti augalų augimą, o rudenį – ragauti. Atšalus orui, grupėse vyko vaistažolių arbatų ragavimas. Kiekvieną mėnesį vyko VGK posėdžiai, metodinės grupės susirinkimai. Iki kovo mėn. vykę kontaktiniu būdu, posėdžiai persikėlė nuotolį per ZOOM programą. Didelis iššūkis pedagogams buvo nuotolinis ugdymas. Tačiau tereikėjo poros savaičių, kad viskas vyktų sklandžiai. Kiekviena grupė turi savo Facebook paskyras, kuriose talpinamos užduotys, fiksuojamas jų atlikimas. Prisijungę visi tėvai, vadovai, logopedai, meninio ugdymo mokytojas. Esame labai dėkingi tėveliams už aktyvumą, naujų užduotėlių pasiūlymą. Nuotolinio ugdymo organizavimas palengvino ir tėvų informavimą. Dabar ne tik informacija bet ir grįžtamasis ryšys visus pasiekia labai greitai. Rugsėjo-gruodžio mėn. buvo vykdomas vidaus auditas. Buvo vykdoma internetinė pedagogų apklausa. Medžiaga apibendrinta, tačiau dėl administracijos ir darbuotojų ligų nepristatyta bendruomenei. Vykdėme ir įgyvendinome projektinę veiklą. Projektinės veiklos dėka lopšelyje-darželyje ugdomoji veikla tapo įvairesnė, į projektų vykdymą įtraukti tėvai. „Bitutės“ grupės vaikai ir tėveliai dalyvavo Gamtos mokyklos projekte „Rudens kraitelė“, „Saulutės“ grupės bendruomenė šalies projektuose „Trijų Karalių apsupty“, „Gaminu pats“, „Ar mus kalbina raidelės?“, „Papuošk Kalėdas TV eglute“ ir kt. Prisijungėme prie Tarptautinės komisijos organizuotų iniciatyvų „Atmintis gyva, nes liudija“ ir uždegę žvakeles įstaigos languose prisiminėme Laisvės gynėjų dieną. Visos grupės ir darbuotojai piešė po vieną didelę dėlionės dalį. Taip minėjome Tolerancijos dieną, kurios šių metų simbolis buvo dėlionė. Vyko jau tradicija tampantis projektas „Žibintas rudeniui“: visą paskutinę spalio ir pirmąją lapkričio mėn. savaites kieme degė moliūgai-žibintai. Prieš Kalėdas kieme „išdygo“ Kalėdinis nykštukų miestelis. Buvome numatę tęsti savo projektą „Teatro diena“, tačiau dėl karantino įvyko tik du grupių paruošti spektakliai. Darželyje plačiai naudojamės elektroninio dienyno „Mūsų darželis“ teikiamomis galimybėmis: planuojant, analizuojant, vertinant vaikų pasiekimus, informuojant ugdytinių šeimas. Dar vienas mūsų pasiektas sėkmės kriterijus 2020 metais - darbuotojai nuolat kelia kvalifikaciją, tobulina kompetencijas, po renginio vykstantis grįžtamasis ryšys. Pasiekėme maksimalius laukiamus rezultatus. Parengtas naujas darbuotojų kvalifikacijos tobulinimo aprašas, savianalizės anketa. Visi įstaigos pedagogai kvalifikaciją kėlė daugiau nei 40 val. per metus. Kovo-gegužės mėn. visi nuotolyje dirbantys pedagogai klausė nuotolinius seminarus, paskaitas, mokėsi dirbti su Padlet, PowerPoint, ZOOM programomis. Kvalifikaciją kėlė ir mokytojų padėjėjos, išklausę ne vieną nuotolinį seminarą. Gruodžio mėn. bandant „Mūsų darželio“ video konferencijas, buvo suorganizuotas „Diskusijų klubas“, kuriame dalyvavo visi pedagoginiai darbuotojai. Diskutavome apie ugdymą, buvo numatytos gairės, ką reiktų keisti, tobulinti. Dėl karantino negalėjome dalintis gerąja patirtimi gyvai. Tačiau puikiai išnaudojome virtualią aplinką. Per ZOOM programą pedagogai pristatė savo išklausytus seminarus, dalinosi gerąja patirtimi. Pedagogai dalinosi darbo patirtimi su miesto pedagogų bendruomene, skaitė pranešimus šalies mokslinėse konferencijose. Rugsėjo mėn. paruošta pedagogams skirta 4 modulių programa „Pedagogų profesinio tobulėjimo svarba inovacijų aplinkoje“. Įvyko 1 modulio kvalifikacinis seminaras „Saugios ir kūrybiškos aplinkos kūrimas mokykloje“. Programa tęsis ir 2021 m. Dvi mokytojos sėkmingai įgijo mokytojo metodininko kvalifikacines kategorijas.  2 tikslas - *Bendruomenės fizinės ir psichinės sveikatos stiprinimas pritaikant aplinką ir gerinant, plečiant materialinę bazę, šviečiant darželio bendruomenę.* Šį tikslą įgyvendinome organizuodami veiklas, stiprinančias bendruomenės sveikatą ir atnaujindami erdves. Kaip sėkmės kriterijus pasirinkome: psichinės ir fizinės sveikatos stiprinimą tiek atskiroms tikslinėms grupėms, tiek visai bendruomenei bei naujų edukacinių erdvių įrengimą ir turimų atnaujinimą. Pavyko įgyvendinti beveik visas numatytas veiklas. Įvyko „Nykštukų bėgimas. 2020“, Sveikatos stiprinimo ir saugojimo projektas „Vasaris - sveikatingumo mėnuo“, sausį-vasarį Pilateso užsiėmimai darbuotojams ir tėvams, projektas “Padaryk mankštelę, bus žvali dienelė” (draudžiant būriuotis, mankštinosi kiekviena grupė atskirai), dalyvavome asociacijos „Sveikatos želmenėliai“ veikloje, programose „Pienas vaikams“, „Vaisiai vaikams“, „Zipio draugai“. Iš dalies atnaujinome vaikų maitinimo valgiaraščius, įtraukėme daugiau sveikatą tausojančių produktų. Gaila, neįvyko jau ketvirtą kartą turėjęs vykti „Žavadienis“ bei sporto šventė.  Įrengiant naujas ir atnaujinant esamas edukacines erdves pavyko pasiekti minimalius laukiamus rezultatus. Atnaujinome Basų kojų taką ir įrengėme 1 kabinetą logopedui. Visų darbuotojų dėka atnaujintas želdynas, esantis tarp dviejų korpusų, išrauti seni, pavojų keliantys krūmai, pasodinti nauji augalai, išpilta skalda. Įrengti nauji gėlynai vakarinėje lopšelio-darželio pusėje. Dėl lėšų trūkumo nepavyko atnaujinti grupių žaidimo aikštelėse esančias priemones, skatinančias judėti. Sporto rėmimo fondui buvo paruoštas ir pateiktas projektas „Panevėžio lopšelio-darželio „Žilvitis“ lauko sportinės bazės atnaujinimas“. Nors projektas surinko gana aukštą balų skaičių (84 iš 100), tačiau finansavimo negavome dėl per mažo balų skaičiaus vienoje vertinimo srityje. Pritrūkome 1 balo.  Sunkiausiai sekėsi įgyvendinti trečiąjį tikslą - *Edukacinių veiklų organizavimas, bendradarbiaujant su tėvais ir socialiniais partneriais.* Beveik visos veiklos numatytos kaip kontaktinės, bendruomenę jungiančios, skatinančios tarpusavio bendradarbiavimą. Tačiau veiklos nutraukimas kovo-gegužės mėnesiais bei didelių apribojimų dėl COVID-19 ligos plitimo laikymasis, neleido to tinkamai įgyvendinti. Įvyko: Atvirų durų savaitėlė, tėvų susirinkimai grupėse, Trys karaliai, projektas “Atmintis gyva, nes liudija”, Vasario 16-osios minėjimas, Kaziuko mugė, Užgavėnės, Kovo 11-osios minėjimas, Darželio gimtadienis, projektas “Žibintas rudeniui”, 1 edukacinė bendruomenės išvyka į Naujamiestį. Tačiau nežiūrint to, kad nepavyko įgyvendinti daugumos veiklų, ryšys su tėvais sustiprėjo. Puikiai išnaudojome susidariusią situaciją ir bendravimą perkėlėme į virtualią aplinką. Grupių bei darželio Facebook paskyrose talpinama informacija, tvarkos, aprašai, įsakymai, renginių, projektų nuostatai greičiau pasiekia šiuolaikinius su informacinėmis technologijomis „draugaujančius“ tiek tėvus, tiek darbuotojus, ir greičiau gaunamas grįžtamasis ryšys. Asmeninis bendravimas vyksta per Messenger programėlę, el.paštą.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Aktyvinti tėvų įsitraukimą į lopšelio-darželio veiklas | 1.1.1. Padidėjęs tėvų įsitraukimas į lopšelio-darželio veiklą | 1.1.1.1. Tėvų informavimo apie vaiko pasiekimų vertinimą aprašo sukūrimas;1.1.1.2. Įvyks 3-4 visai lopšelio-darželio bendruomenei skirti renginiai, kuriuose dalyvaus ne mažiau nei 70 proc. tėvų;1.1.1.3. Įvyks 2 aktyvių tėvų klubo susirinkimai;1.1.1.4. įvyks savaitgalinė 2 dienų stovykla šeimoms. | Dėl šalyje pavasarį ir rudenį paskelbtų karantinų bei apribojimų tėvams lankytis įstaigoje COVID-19 ligos prevencijos užtikrinimui negalėjo vykti renginiai. Todėl negalima buvo pasiekti kurių rodiklių. Tačiau suaktyvėjo bendravimas ir bendradarbiavimas su tėvais lopšelio-darželio bei grupių Facebook paskyrose. Jeigu vertinti, ar atlikta užduotis, manau, kad užduotis atlikta. Rezultatas pasiektas. Tėvų įsitraukimas į lopšelio-darželio veiklą 70 proc. didesnis nei buvo. Visus tėvus pasiekia informacija grupių Facebook paskyrose, diskutuojama, tariamasi, renkama informacija. Tai kas vyksta įstaigoje žino daugiau nei 90 proc. tėvų. Tačiau, jei vertintume pagal numatytus rodiklius – užduotis įvykdyta iš dalies. 1.1.1.1.1. Balandžio mėn. sudaryta darbo grupė tėvų informavimo apie vaiko pasiekimus aprašui rengti. Pasikeitus pavaduotojams ugdymui, užtruko aprašo projekto rengimas. Tačiau gruodžio viduryje aprašo projektas sukurtas. Sausio mėn. bus paskelbta tėvams, aprašas suderintas su mokyklos taryba ir patvirtintas.1.1.1.2.1. Dėl šalyje paskelbto karantino, veiklų sustabdymo, draudimo tėvams įeiti į vidų įvyko tik 2 planuoti renginiai – Užgavėnės ir Kaziuko mugė, kuriuose dalyvavo daugiau nei 50 proc. tėvų.1.1.1.3.1. Dėl ekstremalios situacijos šalyje aktyvių tėvų klubo susirinkimai neįvyko.1.1.1.4.1. Pirmoji stovykla buvo suplanuota gegužės mėn., antroji – lapkričio mėn. Pakviesti lektoriai, pradėti paruošiamieji darbai. Bet dėl karantino viskas buvo atšaukta. Dėl tėvų apsilankymų įstaigoje ribojimo neįvyko stovykla ir rudenį. |
| 1.2. Tobulinti lopšelio-darželio ugdomosios veiklos įsivertinimą. | 1.2.1. Parengta lopšelio-darželio vidaus įsivertinimo sistema. | 1. 1.2.1.1. III ketv. sudaryta vidaus įsivertinimo darbo grupė, pasirinkta vertinimo sritis.
2. 1.2.1.2. atliktas tėvų ir pedagogų anketavimas.
3. 1.2.1.3. parengtos pasirinktos srities išvados ir lyginamoji analizė.
4. 1.2.1.4. Rezultatai apsvarstyti Mokytojų tarybos posėdyje.
5. 1.2.1.5. numatytos tobulintinos sritys įtrauktos į 2021 m. veiklos planą.
 | Užduotis įvykdyta. Didesnė dalis rodiklių pasiekta. Dėl vadovo bei darbuotojų ligų, nepavyko tik pristatyti gautų rezultatų.1.2.1.1.1. Rugsėjo mėn. sudaryta darbo grupė vidaus įsivertinimui atlikti. Pasirinktos sritys „Vaikų ugdymas ir ugdymasis“ bei „Parama ir pagalba vaikui, šeimai“. 1.2.1.2.1. Parengtos internetinė apklausa pedagogams. Dėl susidariusios situacijos anketų tėvams išdalinti negalėjome. Todėl apklausoje dalyvavo tik pedagogai.1.2.1.3.1. Parengtos išvados ir lyginamoji analizė, diagramos.1.2.1.4.1. Rezultatai turėjo būti svarstomi gruodžio mėn., tačiau liko neapsvarstyti dėl vadovo ir daugiau nei pusės darbo grupės narių ligos.1.2.1.5.1. Numatyta tobulinti sritis - planavimas bei tėvų informavimas apie vaikų pažangą. Jos įtrauktos į įstaigos 2021 m. veiklos planą. |
| 1.3. Kurti ir/ar atnaujinti saugias edukacines erdves/ ugdymosi aplinkas, padedančias veiksmingai siekti ugdymo (si) tikslų įgyvendinimo | 1.3.1. Sudarytos sąlygos vaikų saugumo lopšelyje-darželyje užtikrinimui. Sukurta funkcionali ugdymo (si) aplinka.  | 1. 1.3.1.1. Įrengta edukacinė erdvė „Vaistingoji lysvė“.

1.3.1.2. Sutvarkyta aplinka, išrauti seni krūmai, apsodinta pušelėmis. Sutvarkytas gėlynas, esantis tarp abiejų korpusų1.3.1.3. Parengtas edukacinių erdvių atnaujinimo planas.1.3.1.4. Įrengti nauji logopedų kabinetai. | 1.3.1.1.1. Pavasarį įrengta edukacinė erdvė - keturios „Vaistingosios lysvės“, kuriose ne tik vaistažolės, bet ir daržovės. Vaikai matė augalėlius nuo daigelio iki vaisiaus. Vasarą grupės buvo atsakingos už lysvių priežiūrą. Rudenį visose grupėse buvo ragaujamos užaugintos daržovės, geriamos vaistažolių arbatos.1.3.1.2.1. Sutvarkyta aplinka, gėlynas, esantis tarp abiejų korpusų. Krūmai neišrauti dėl paskelbto karantino pavasarį. 1.3.1.3.1. Parengtas edukacinių erdvių įrengimo ir atnaujinimo planas 2021-2022 m. 1.3.1. 4.1. Dėl lėšų trūkumo įrengtas tik 1 logopedo kabinetas.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas ir sporto rėmimo fondui pateiktas projektas „Panevėžio lopšelio-darželio "Žilvitis" lauko sportinės bazės atnaujinimas“. | Sutvarkyta lopšelio-darželio žemės sklypo dokumentacija, įregistruota panauda, parengta vizualizacija, įvertinta neformaliojo švietimo (krepšinio) nauda ir tikslingumas įstaigai, pasirašyta bendradarbiavimo sutartis su asociacija „Laikas sportuoti“ dėl partnerystės projekte.  |
| 3.2. Nuotolinio ugdymo organizavimas. | Parengta tvarka. Artimesnis bendravimas su tėvais, informacija greičiau pasiekia bendruomenę. Įgyta patirtis planuotis laiką, stebėti ugdymą, ieškoti bei atrinkti informaciją. Didesnė galimybė įsivertinti, numatyti kaip taisyti tai, kas nepavyko. Pavasarį pasiektas įdirbis, todėl rudenį nebuvo sunku tęsti taip, kaip pradėjome. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. skaitmeninių kompetencijų stiprinimas siekiant inovatyvios mokymo(si) praktikos |
| 7.2. Komunikavimo kompetencijos siekiant lyderystės ugdymo. |